Slagorðið : „ þú tryggir ekki eftir á ” – er enn í fullu gildi . Ef við ekki vissum það áður , þá vitum við það núna . Og Ísland naut góðs af veru sinni í NATO . Við græddum á hermanginu , meðan aðrar þjóðir færðu fórnir til að standa undir landvörnum . Það var á þessum árum sem við vöndumst á það , að kjörorð Íslendinga í alþjóðasamskiptum væri „ Allt fyrir ekkert . ” Heimsmyndin var í svart / hvítu : Frelsi versus helsi . Þeir sem ekki eru með mér eru á móti mér . Hver valdaræninginn öðrum ófrýnilegri fékk að mergsjúga þjóðir þessara landa í skjóli Bandaríkjanna . Mottóið var : „ They may be sons of bitches , but they are our sons of bitches . ” Allt var þetta réttlætt í nafni krossferðarinnar gegn kommúnismanum . Þessi meinta krossferð gegn kommúnismanum var oftar en ekki blygðunarlaus hagsmunavarsla nýlenduvelda og fjölþjóðlegra auðhringa , til þess að komast yfir auðlindir þriðja heimsins . Gott dæmi um þetta var þegar leyniþjónustur Breta og Bandaríkjamanna komu Íranskeisara til valda , í samvinnu við systurnar sjö í olíubransanum . Var þá ekki hlutverki NATO lokið , um leið og Sovétríkin hættu að vera til ? Fyrrum nýlenduþjóðir Sovétríkjanna tóku upp markaðshagkerfi og lýðræði og leituðu hver á fætur annarri athvarfs innan vébanda NATO og Evrópusambandsins . Var ekki óhætt að fara að ráðum Bush sr. og lýsa yfir sigri ? Um hvað er stríðsreksturinn í Afganistan og Írak – ef ekki það ? Hefur NATO – sem var eins konar heimavarnarlið V-Evrópu – einhverju hlutverki að gegna í þeirri krossferð ? Á Evrópa eitthvert erindi á vígvelli í Mið-Austurlöndum , Pakistan eða jafnvel upp til fjalla í Afganistan ? Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .